Lav et referat af nedenstående tekst:

Tekst:
Karin Jønsson har fejret jul med sin søn Jakob i Svendborg på Fyn, og nu har hun taget sønnen med nordpå igen. Til daglig bor Jakob Jønsson i Svendborg, mens mor Karin bor på Læsø. Dermed var der lagt op til et mindre roadtrip, når de næsten 400 kilometer skulle tilbagelægges. TV2 Nord fangede mor og søn i et pitstop på rastepladsen Himmerland Øst. -	Tænker du over, hvornår du skal køre hjem, når der kan være meget trafik som en dag i dag? -	Ja, men vi kommer alt for tidligt til Frederikshavn, så det har jeg da tænkt over – at vi kommer til at vente på færgen, siger en grinende Karin Jønsson. Gnidningsfri tur til Nordjylland Selvom 2. juledag har været spået til at blive en travl dag på de danske veje, så har det ikke været tilfældet for familien Jønsson. -	Det er gledet helt fint – selvfølgelig er der trafik, men det hjælper ret meget, at der ikke er alle de lastbiler, vil jeg sige, siger Karin Jønsson. -	Overraskende nok har det virket som en helligdag, hvor alle ligger derhjemme på sofaen og sover, og man skulle forestille sig det helt modsatte, siger Jakob Jønsson. Og sønnike har da også set frem til, at hverdagen nu bliver lidt noget andet, end hvad den har været den sidste måned. -	Jeg har nydt de gode dage og den gode mad og hørt en masse julemusik, så nu er jeg ved at være godt træt af det, så nu er jeg på vej hjem, så vi kan få julen overstået, siger Jakob Jønsson.

Referat:
26. december er udråbt som en af de helt store transportdage i landet, når alle skal retur efter at have fejret juleaften – men færre lastbiler på vejene var en stor hjælp.